**Jačanje otpornosti starijih osoba i osoba sa invaliditetom tokom COVID-19 i budućih katastrofa**

**POZIV NA TENDER**

1. **Jačanje otpornosti starijih osoba i osoba sa invaliditetom tokom COVID-19 i budućih katastrofa**
   1. **Opšti podaci**

Projekat „Jačanje otpornosti starijih osoba i osoba sa invaliditetom tokom COVID-19 i budućih katastrofa“ trogodišnja je inicijativa u regionu zapadnog Balkana, koju koordinira Crveni krst Srbije, a podržavaju Evropska unija, Austrijska razvojna agencija i Austrijski Crveni krst. Pokrenut krajem 2020. godine, projekat povezuje partnere iz civilnog društva iz Srbije, Albanije, Bosne i Hercegovine, Crne Gore, Severne Makedonije i sa Kosova\*, kao i velike mreže civilnog društva koje predstavljaju starije osobe i osobe sa invaliditetom na nivou Evropske unije.

\* Ovaj naziv je bez prejudiciranja statusa i u skladu je sa Rezolucijom Saveta bezbednosti Ujedinjenih nacija 1244 i mišljenjem Međunarodnog suda pravde o deklaraciji o nezavisnosti Кosova

**Opšti cilj projekta** je da doprinese jačanju otpornosti starijih osoba i osoba sa invaliditetom na zapadnom Balkanu tokom COVID-19 i budućih katastrofa.

**Specifični cilj projekta** je da starije osobe, osobe sa invaliditetom, OCD i lokalne organizacije budu sposobnije da se nose sa krizom COVID-19 u Albaniji, Bosni i Hercegovini, severnoj Makedoniji, Crnoj Gori, Srbiji i na Kosovu\*.

Ove ciljeve će projekat postići aktivnostima razvrstanim u četiri tematske oblasti: **Mentalno zdravlje**, **Pomoć u novcu i vaučerima, Jačanje lokalnih zajednica i Istraživanje / javna politika / zagovaranje.**

Jačanje lokalnih zajednica: Ova komponenta obuhvata rad na podršci i jačanju organizacija civilnog društva širom regiona za kreiranje lokalnih inicijativa koje podstiču socijalnu inkluziju i direktnu podršku, kao i za interakciju sa lokalnim kreatorima politike.

* Angažovanje OCD i lokalnih organizacija sa javnim politikama i donosiocima odluka na lokalnom nivou, uz povećano učešće starijih osoba i osoba sa invaliditetom;
* Podrška raznim aktivnostima socijalne inkluzije (uključujući direktnu podršku i usluge) na nivou zajednice za starije osobe i osobe sa invaliditetom;
* Pružanje podrške i malih grantova mikroprojektima na lokalnom nivou (ukupno 60) tokom perioda od deset meseci na svim projektnim lokacijama kako bi se identifikovale najbolje prakse koje će se dalje deliti i predstavljati širom regiona kao modeli koji se mogu replicirati u lokalnim kontekstima.
  1. **Zašto se nudi finansijska podrška trećim licima**

Unapređenje socijalne inkluzije starijih na nivou zajednice. Ovo treba da bude postignuto putem razvoja održivih modela uključivanja starijih osoba u život zajednice. Ovo će se idealno postići kroz saradnju svih zainteresovanih strana u zajednici, uključujući same starije osobe.

1. **Poziv na tender**

U okviru projekta „Jačanje otpornosti starijih osoba i osoba sa invaliditetom tokom COVID-19 i budućih katastrofa“ želimo da nam ponudite najbolji predlog projekta koji će se baviti jednom od sledećih aktivnosti ili njihovom kombinacijom:

* Zagovaračke inicijative vezane za lokalne javne politike
* Pružanje osnovnih volonterskih usluga malog obima za starije osobe i osobe sa invaliditetom koje se mogu testirati i zatim dalje zagovarati (npr. aktivnosti podrške vezane za udaljena, ruralnih i teško dostupna područja)
* Priprema materijala za lokalni i nacionalni dijalog o javnoj politici, podizanje javne svesti i edukacija
* Podizanje svesti i edukativne aktivnosti na temu socijalne inkluzije starijih osoba i osoba sa invaliditetom, aktivnog starenja, volontiranja
* Inicijative za neformalno obrazovanje/celoživotno učenje u lokalnim zajednicama
* Kulturne aktivnosti uz učešće starijih osoba i osoba sa invaliditetom
* Prilagođavanje društvenog okruženja koje nije dostupno osobama sa invaliditetom kako bi se podržalo njihovo uključivanje na nivou zajednice

Projekti koji se ne uklapaju u obrasce sa gornjeg spiska ali i dalje očigledno doprinose socijalnoj inkluziji starijih i osoba sa invaliditetom dalje mogu da budu predloženi i biće procenjeni zajedno sa ostalim predlozima, ali gornja lista aktivnosti sadrži one za koje se očekuje da budu glavni fokus mikro-projekata.

Snažno se sugeriše da projektni predlozi budu zasnovani na aktivnom učešću starijih osoba i osoba sa invaliditetom u njihovoj realizaciji, kao i da budu rodno osetljivi kako bi se do maksimuma podigao njihov potencijal da se dostigne socijalno uključivanje starijih osoba iz različitih demografskih grupa.

**Primer**:

|  |  |
| --- | --- |
| 1. Naziv projekta | Edukativne radionice za starije |
| 1. Period implementacije | Oktobar 2022.-Jul 2023 |
| 1. Opis aktivnosti | Na primer: Organizovanje redovnih radionica za starije koje će pokrivati spektar tema koje se tiču učestvovanja u životu zajednice. Radionice će se bazirati na stručnom znanju različitih profesionalaca kako bi se pokrile različite teme (recimo kreativno pisanje, slikanje, grnčarija, kuvanje...) kao i na radu starijih osoba koje su već prošle ovakve radionice i koje će imati ulogu fasilitatora. Znanje koje bude usvojeno kroz ove radionice će biti upotrebljeno da bi se pokrenule male biznis-inicijative u kojima će stariji organizovati izložbe i druge javne događaje na kojima će predstavljati i prodavati proizvode svog rada. |
| 1. Očekivani rezultati | Na primer: Starije osobe dobijaju nove veštine i znanja, aktivnije su i učestvuju u socijalnom životu zajednice. |
| 1. Maksimalno odobren budžet | 5.700 Evra |

1. **Ko može konkurisati za sredstva na ovom tenderu:**

Organizacije civilnog društva, članice mreža organizacija koje se bave starijima ili osobama sa invaliditetom; lokalne organizacije starijih i ooba sa invaliditetom; druge organizacije civilnog društva starijih osoba i osoba sa invaliditetom u zajednicama, a koje se bave javnim zagovaranjem i socijalnom inkluzijom.

1. **Kako konkurisati:**

Molimo da popunite *Aplikacioni formular za mini-projekte*, a gde ćete dati detaljan opis aktivnosti, budžet i plan rada.

Ostala obavezna dokumenta (aplikacije bez ovih dokumenata smatraće se nepotpunim i neće biti razmatrane):

* Dokument koji potvrđuje pravni status organizacije

1. Izvod iz Agencije za pravne registre

* Dokumenti koji potvrđuju finansijski kapacitet organizacije

1. Završni obračuni organizacije za poslednje dve godine
2. Dokaz o likvidnosti: potvrdu da račun organizacije nije bio u blokadi tokom poslednja 24 meseca.

Rok za dostavljanje aplikacije na konkurs

15. septembar 2022. godine

1. Uslovi konkurisanja na tenderu
   1. Jezik

Svi dostavljeni dokumenti moraju biti na srpskom jeziku

* 1. Troškovi i PDV

Svi troškovi moraju biti izraženi u dinarima kao i u Evrima. Porez na dodatu vrednost nije prihvatljiv trošak u okviru ovog tendera.

* 1. Rokovi:

|  |  |
| --- | --- |
| Za dalja pojašnjenja molimo da nam poruke sa pitanjima šaljete zaključno sa sledećim datumom | 10. septembar |
| Na adresu: | Milos.todorovic@redcross.org.rs |
| Vaš projektni predlog mora stići zaključno sa ovim datumom: | 15. septembar |
| Adresa na koju šaljete predlog projekta: | Milos.todorovic@redcross.org.rs |
| Predlog projekta mora biti važeći do sledećeg datuma: | 1. oktobar |
| Datum otvaranja pristiglih predloga na tender: | 16. septembar |
| Datum obaveštavanja učesnika tendera o rezultatima: | 2. oktobar |
| Datum potpisivanja sporazuma sa odabranim organizacijama: | 10. oktobar |

1. Kriterijumi odabira

Sporazumi će biti sklopljeni sa organizacijama koje ponude najbolji odnos troškova i kvaliteta a uz korišćenje donjih kriterijuma:

* Predlog projekta je dostavljen u predviđenom roku
* Budžet je u predviđenom okviru
* Aktivnosti su jasno opisane i logično vode do navedenih očekivanih rezultata
* Organizacija ima dobro izgrađene odnose sa relevantnim organizacijama, ustanovama i javnim institucijama bitnim za inicijativu kojoj predlog projekta pripada
* Poželjno je da organizacija stavlja na raspolaganje neke sopstvene resurse: prostorije, opremu, potrošni materijal, ljudske resurse i druge izvore sredstava
* Organizacija ima kapacitet da sprovede planirane aktivnosti, kao i da dostavi odgovarajuće narativne i finansijske izveštaje
* Organizacija mora obezbediti transparentnost i pouzdanost u sprovođenju projekta
* Biće razmatrani samo projektni predlozi dostavljeni u predviđenom formatu
* Grantovi će biti dodeljeni onim projektima koji imaju najbolji odnos troškova i kvaliteta predloženih aktivnosti.

1. U prilogu:

* Aplikacioni formular za mini-projekte
* Budžet
* Standardne operativne procedure

**Aplikacije sa kompletnom dokumentacijom u prilogu slati do 15. septembra 2022. godine na sledeću adresu:** [**milos.todorovic@redcross.org.rs**](mailto:milos.todorovic@redcross.org.rs)

**Telefonski broj za eventualna pojašnjenja i konsultacije: 062 880 15 44**